Starfsmenntunarsjóður embættismanna starfar á grundvelli reglna kjararáðs um starfskjör . Samkvæmt reglum kjararáðs um almenn starfskjör , frá 17. nóvember 2015 , renna 0,92% af mánaðarlaunum þeirra sem eiga aðild að honum í starfsmenntunarsjóðinn . Markmið sjóðsins er að auka tækifæri þeirra sem aðild eiga að honum til framhalds - og endurmenntunar svo og tölvukaupa . Aðild að sjóðnum eiga embættismenn sem heyra undir úrskurð Kjararáðs ( aðrir en prestar ) og þeir starfsmenn ríkisins sem standa utan stéttarfélaga . Rétt á styrkjum úr starfsmenntunarsjóðnum öðlast sjóðfélagar um leið og ráðningarsamband hefst og lýkur 6 mánuðum eftir að ráðningarsambandi lýkur . Sjóðfélagar eiga rétt á styrkjum fyrstu sex mánuði í launalausu leyfi . Jafnframt er heimilt að veita fagfélögum eða stofnunum sjóðfélaga styrki vegna námskeiða , ráðstefna eða fræðslu sem tengjast með beinum hætti starfsemi viðkomandi stofnana og stuðlar að starfsþróun sjóðfélaga . Í stjórn sjóðsins sitja tveir fulltrúar skipaðir af fjármála - og efnahagsráðherra . Annar þeirra gegnir jafnframt formennsku . Jafnframt getur stjórn sjóðsins ráðið til sín starfsmann til að annast umsýslu umsókna , greiðslu styrkja og fundargerðir Stjórn sjóðsins heldur fundi annan hvern mánuð að jafnaði , þar sem fjallað er um umsóknir sem bárust milli funda . Kostnaður umsækjanda við nám , námskeið , námsstefnur , ráðstefnur eða sambærilega þekkingaröflun , sem tengja má starfi hans og flokka má undir símenntun eða starfsþróun , er styrkhæfur . Erlendur ferðakostnaður sem hlýst af framangreindu er einnig styrkhæfur . Tómstundanámskeið eru ekki styrkhæf . Þá er greiddur allt að helmingur kostnaðar vegna tölvukaupa . Hámarksupphæð styrkja til sjóðfélaga er 500.000 kr. á hverjum 24 mánuðum . Þó er styrkur vegna náms - og kynnisferða erlendis að hámarki 150.000 kr. á hverjum 24 mánuðum og styrkur vegna tölvukaupa er að hámarki 150.000 kr. á hverjum 36 mánuðum . Greiðslur úr sjóðnum fara að jafnaði fram eftir að umsækjandi hefur gert grein fyrir útlögðum kostnaði með frumriti reikninga eða öðrum sannanlegum hætti . Þeir sem fengið geta styrk úr sjóðnum eru sjóðsfélagar , fagfélög þeirra og stofnanir vegna ráðstefna sem þau standa fyrir og uppfylla ákvæði 3. töluliðar . Stjórn ákveður hvaða fjármagni er veitt til styrkja stofnana og fagfélaga hverju sinni . Ef styrksloforðs er ekki vitjað innan 6 mánaða frá dagsetningu tilkynningar sjóðsins til umsækjanda fellur styrkloforðið niður . Í undantekningartilvikum getur sjóðstjórn vikið frá þeim viðmiðunum sem koma fram í 8. tölulið . Umsækjendur eru hvattir til að vanda frágang umsókna og tilgreina m.a. nákvæmlega til hvers þeir ætla að verja styrkfé .